Gombfóbia: csak cipzáras ruhát hord
Retteg a gomboktól egy brit nő, és fóbiája miatt csakis cipzáras ruhákat hord hosszú évek óta.
A 21 éves Hannah Matthews annyira fél a kis korongoktól, hogy valósággal elrohan a közelükből. A pánik főként akkor tör rá, ha valaki begombolkozni kezd. Ötéves volt, amikor először megmutatkozott gombfóbiája, semmiképpen sem volt hajlandó felvenni iskolájának egyenblúzát.

“Tudom, hogy esztelenség, és azt is, hogy egy gomb nem árthat nekem, mégis van valami az alakjában és az anyagában, ami rettegéssel tölt el” – idézte a nőt a The Daily Mirror című brit lap.

Matthews ahogy felnőtté vált, kénytelen volt valamelyest levetkőzni fóbiájából, mivel állásinterjúkon igencsak rontja az esélyeit. Immár tud uralkodni magán, ám még mindig képtelen megérinteni egy gombot. Szinte biztosra vehető, hogy hobbijai között sohasem fog szerepelni a gombfoci.

Ugyanilyen gombgondja volt egyébként a néhai Steve Jobsnak, az amerikai Apple számítástechnikai óriáscég vezetőjének, ő is gombmentes ruhákban járt.
Szórakozás